ПРОТОКОЛ

гр. ЛЕВСКИ, _22.04.  2008 г.

Левченски районен съд в публичното съдебно заседание на _двадесет и втори април_ 2008 г.  в състав:

	  	Председател: СТОЙКА МАНОЛОВА
			       Съдебни заседатели: 
		 	                    
при участието на секретаря _ЯНКА ДИМИТРОВА_ и прокурора _ЧАВДАР МЪНЕВ_ сложи за разглеждане _ОХ_ дело № _20084410200219, докладвано от съдия _МАНОЛОВА_
На именното повикване в _10.00_ часа се явиха:

ЗА РП ЛЕВСКИ – ЧАВДАР МЪНЕВ.
ПОДСЪДИМИТЕ – лично и с адв. Л., назначена на досъдебното производство за служебен защитник. 

ПО ДАВАНЕ ХОД НА ДЕЛОТО:
ПРОКУРОРЪТ – да се даде ход на делото.
АДВ. Л. – да се даде ход на делото.
ПОДСЪДИМИЯТ П. – да се даде ход на делото.
ПОДСЪДИМИЯТ С. – да се даде ход на делото.

	Съдът

ОПРЕДЕЛИ:

ДАВА ХОД НА ДЕЛОТО:

СНЕ самоличността на подсъдимите:
 
М.  П., роден на * г. в гр.Л., обл. П., живущ в гр.Л., ул. „Г.” №***, ***, ЕГН *.
С. С, роден на * г. в гр. Л., обл. П., живущ в гр. Л., ул.”В.” №*, ***, ЕГН *. 

НА СТРАНИТЕ се разясняват правата по чл. 274 и 275 от НПК
ПРОКУРОРЪТ: Не правим отводи, нямаме нови искания
АДВ. Л.: Не правим отводи. Нямаме нови искания
ПОДСЪДИМИЯТ П.: Не правя отводи.
ПОДСЪДИМИЯТ С.: Не правя отводи

АДВ. Л.: Постигнали сме споразумение с РП Левски. Моля споразумението да бъде утвърдено с произтичащите от това законови последици. Същото е законосъобразно и не противоречи на закона и морала. 

ПОДСЪДИМИЯТ П.: Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПОДСЪДИМИЯТ С.: Разбирам обвинението за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписах споразумението. Декларирам, че се отказвам  от разглеждане на делото по общия ред.

ПРОКУРОРА: Моля да одобрите споразумението. Същото не противоречи на закона и морала. 

	Съдът намира, че така постигнатото между страните споразумение е пълно и не следва да бъдат внасяни промени в него, поради което
ОПРЕДЕЛИ:
	ВПИСВА в съдебния протокол съдържанието на окончателното споразумение постигнато по н.о.х.д.№20084410200219 по описа на РС-Левски между РП-Левски, подсъдимия М. П., С. С. и защитника им адвокат Л. споразумение, съгласно което:
	Подсъдимият М. П. се признава за виновен в това, че на 02/03.03.2008 г. в гр. Левски, като непълнолетен, но могъл да разбира свойството и значението на деянието и да ръководи постъпките си, при условията на продължавано престъпление и в съучастие, като извършител с лицето С. С. от гр. Л., чрез разрушаване на прегради здраво направени за защита на имот и чрез използване на техническо средство – джобно ножче, от лекотоварен автомобил марка „Ф. Т” с рег. № * и от лек автомобил марка „Ф. Е.” с рег. № *,  отнел чужди движими вещи:1 бр. радио-касетофон марка „Кенууд” на стойност 129.00 лв. от владението на Я. А. от гр.Л., 1 брой СД марка „Сони” на стойност 98.00 лв. от владението на Ш. В. от гр. Л., тяхна собственост, или всичко на обща стойност 227.00 лв., без тяхно съгласие с намерение противозаконно да ги присвои.	

Налице е извършено деяние. Деянието е извършено от обвиняемия М. П.. Извършено е виновно при форма на вината пряк умисъл и не представлява маловажен случай.

Деянието съставлява престъпление по смисъла на чл.195, ал.1, т.3 и т.4,  във вр. с чл. 194, ал.1, във вр. с чл. 20, ал.2,  във вр. с чл. 26, ал.1 във вр. с чл. 63, ал.1, т.3 от НК, като щетите от престъплението са възстановени.
За извършеното от обвиняемия М. П. престъпление на същия се налага наказание на основание чл.195 ал.1 т.3 и т.4  във вр. с чл. 194 ал.1 във вр. с чл. 20 ал.2  във вр. с чл. 26 ал.1 във вр. с чл. 63 ал.1 т.3 от НК  вр. с чл. 54  от НК, а именно: лишаване от свобода за срок от четири месеца, като на основание чл.66, ал.1 от НК изтърпяването на така наложеното наказание се отлага с изпитателен срок от три години. 
	Направените по делото разноски в размер на 35 лв. за вещо лице се възлагат на М. П. солидарно с обвиняемия С. С.. 

ПРОКУРОР:  		ЗАЩИТНИК:                             ПОДСЪДИМ: 

ВПИСВА в съдебния протокол съдържанието на окончателното споразумение постигнато по н.о.х.д.№20084410200219 по описа на РС-Левски между РП-Левски, подсъдимия М. П., С. С. и защитника им адвокат Л. споразумение, съгласно което:
	Подсъдимият С. С. се признава за виновен в това, че на 02/03.03.2008 г. в гр. Левски, като непълнолетен, но могъл да разбира свойството и значението на деянието и да ръководи постъпките си, при условията на продължавано престъпление и в съучастие, като извършител с лицето М. П. от гр. Л., чрез разрушаване на прегради здраво направени за защита на имот и чрез използване на техническо средство – джобно ножче, от лекотоварен автомобил марка „Ф. Т.”  с рег. № * и от леко автомобил марка  „Ф. Е.” с рег. № *,  отнел чужди движими вещи:1 бр. радио-касетофон марка „Кенууд” на стойност 129.00 лв. от владението на Я. А. от гр.Л. и 1 брой СД марка „Сони” на стойност 98.00 лв. от владението на Ш. В. от гр. Л., тяхна собственост, или всичко на обща стойност 227.00 лв., без тяхно съгласие с намерение противозаконно да ги присвои, като горното е извършено при условията на повторност и не представлява маловажен случай.	

Налице е извършено деяние. Деянието е извършено от обвиняемия С. С.. Извършено е виновно при форма на вината пряк умисъл и не представлява маловажен случай.

Деянието съставлява престъпление по смисъла на чл.195 ал.1 т.3 и т.4 и т.7 във вр. с чл. 194 ал.1 във вр. с чл. 20 ал.2  във вр. с чл. 26 ал.1 във вр.с чл. 28 ал.1 във вр.  с чл. 63 ал.1 т.3 от НК, като щетите от престъплението са възстановени.
За извършеното от обвиняемия С. С. престъпление на същия се налага наказание на основание чл.195 ал.1 т.3 и т.4  и т.7 във вр. с чл. 194 ал.1 във вр. с чл. 20 ал.2  във вр. с чл. 26 ал.1, във вр.чл.28, ал.1, във вр. с чл. 63 ал.1 т.3 от НК, във вр. с чл. 55, ал.1, т.2, б. „б” от НК, а именно: пробация със следните пробационни мерки: задължителна регистрация по настоящ адрес за срок от шест месеца и задължителни периодични срещи с пробационен служител за срок от шест месеца.
	Направените по делото разноски в размер на 35 лв. за вещо лице се възлагат на М. П. солидарно с обвиняемия С. С.. 

ПРОКУРОР:  		ЗАЩИТНИК:                             ПОДСЪДИМ: 

      
	Съдът намира, че постигнатото между страните споразумение не противоречи на закона и морала и следва да бъде одобрено.	Предвид изложеното, съдът

ОПРЕДЕЛИ:

	НА ОСНОВАНИЕ чл.382 от НПК ОДОБРЯВА постигнатото по НОХД №20084410200219 по описа на РС-Левски  между РП-Левски, подсъдимите М. П., С. С и защитника им адвокат Л.  споразумение.
	ОПРЕДЕЛЕНИЕТО на съда е окончателно и не подлежи на жалба и протест.
Протоколът написан в с.з. и приключи в 10.40 часа.

СЕКРЕТАР: 			        ПРЕДСЕДАТЕЛ: